CONSILIUL LOCAL AL MUNICIPIULUI CRAIOVA

HOTĂRÂREA NR. 37
         Consiliul Local al Municipiului Craiova, întrunit în şedinţa ordinară din data de 29.01.2009.

Având în vedere raportul nr.176038/2008 întocmit de Direcţia Urbanism şi Amenajarea Teritoriului prin care se propune atribuirea denumirii unei străzi, din municipiul Craiova şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009;     

În conformitate cu prevederile Ordonanţei Guvernului nr. 63/2002 privind atribuirea sau schimbarea de denumiri aprobată prin Legea nr. 48/2003, modificată şi completată;

 În temeiul art.36 alin.2 lit. c coroborat cu alin.5 lit d, art.45 alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

  Art.1.  Se aprobă atribuirea denumirii „Grigore Ureche” străzii de categoria a III a, cu două benzi de circulaţie pe sens, identificată conform anexei nr.1 care face parte integrantă din prezenta hotărâre.

  Art.2. Se aprobă modificarea traseului străzii Dimitrie Cantemir, în sensul prelungirii acestuia cu artera prevăzută în anexa nr.2 care face parte integrantă din prezenta hotărâre.

  Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 142/2001.
  Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

